
Да би Секретаријат извршио обраду обрасца бр. 4, странка је претходно у обавези да на шалтеру бр.7 Услужног центра градске управе овери образац број 3 (Изјаву о члановима домаћинства), уз присуство 2 сведока који са собом носе важеће личне карте. 


За сваког пунолетног члана породице, подносилац је у обавези да документује да ли је у радном односу или не.


Неопходна је следећа документација:

1. просек плате или пензије за све запослене или пензионере у домаћинству, за период јануар-јун текуће године;
2. за незапослене чланове домаћинства , уверење са евиденције Службе за запошљавање;

3. за студента (брата или сестру подносиоца), потврда са факултета;

4. за члана породице који је на одслужењу војног рока, потврда из Војног одсека;

5. Уверење о катастарским приходима (Услужни центар, шалтер бр. 6), које гласи на име носиоца домаћинства;

6. Уверење о имовном стању на име носиоца домаћинства, које се купује у књижари, а оверава се на шалтерима републичке Пореске управе (бивши СДК);

7. уколико су родитељи разведени, фотокопија Пресуде о разводу брака;

8. уколико је један од родитеља преминуо, фотокопија Извода из матичне књиге умрлих.


Иста документација је потребна и за издавање уверења за студентске и ученичке домове.


Попуњену брошуру подносиоци предају школи или факултету, који то даље шаљу Министарству просвете. Информације о томе ко је добио стипендију или кредит, ученици и студенту добијају преко школе или факултета. 

